**Asistenta pakalpojums bērnam pašvaldībā**

* Pakalpojums pienākas – bērnam ar invaliditāti no 5 līdz 18 gadu vecumam, kuram Veselības un darbspēju ekspertīzes ārstu valsts komisija (VDEĀVK) izsniegusi atzinumu par īpašas kopšanas nepieciešamību
* Pakalpojuma apmērs – līdz 40h/nedēļā
* Pakalpojums ietver – atbalsta sniegšanu tādu darbību veikšanai ārpus mājokļa, kurus bērns nevar veikt patstāvīgi savu funkcionēšanas ierobežojumu dēļ Piemēram, nokļūšanai izglītības iestādē, ārstniecības iestādē, vietā, kur bērns saņem rehabilitācijas pakalpojumus u.c. vietās un atpakaļ, kā arī saskarsmē ar citām personām
* Kas var veikt asistenta pienākumus – asistenta pakalpojumu pašvaldībā ir tiesīga sniegt fiziska persona, kurai ir darba vai personiskā pieredze personu ar invaliditāti aprūpē
* Lai pieprasītu pakalpojumu bērna vecāki vai likumiskie pārstāvji vēršas savas deklarētās dzīvesvietas sociālajā dienestā
	+ Iesniedz iesniegumu, tajā norādot (**bērna**):
* personas vārdu, uzvārdu
* personas kodu
* deklarēto dzīvesvietas adresi
* kontakttālruni un/vai e-pastu
* likumiskā pārstāvja personas datus, ja iesniegumu iesniedz personas likumiskais pārstāvis;
* pasākumus, kuru veikšanai nepieciešami asistenta pakalpojumu
* informāciju par to, vai persona saņem no valsts budžeta pabalstu personai ar redzes invaliditāti par asistenta izmantošanu
* vēlamā asistenta vārdu un uzvārdu (ja tas ir zināms)
	+ Papildus (ja nepieciešams) var pievienot šādus dokumentus:
		- likumiskā pārstāvja pārstāvības tiesības apliecinošu dokumentu (kopiju), ja asistenta pakalpojumu pieprasa personas likumiskais pārstāvis
		- VDEĀVK atzinumu par īpašas kopšanas nepieciešamību, ja šī informācija nav pieejama pašvaldību informācijas sistēmā
* Iesniegumu var iesniegt:
	+ Personīgi sociālajā dienestā
	+ Nosūtot elektroniska dokumenta formā atbilstoši normatīvajiem aktiem par elektronisko dokumentu noformēšanu
* Sociālais dienests pēc iesnieguma saņemšanas mēneša laikā izvērtē, cik aktīva ir persona ar invaliditāti, tās iesaisti pasākumos atbilstoši iesniegumā norādītajam un pieņem lēmumu
* par asistenta pakalpojuma piešķiršanu, nosakot:
* asistenta pakalpojuma apjomu (stundas nedēļā)
* asistenta pakalpojuma ilgumu (vienreizējs, uz vienu mēnesi, vairākiem mēnešiem, līdz kārtējā gada beigām vai vienu gadu)
* par atteikumu piešķirt asistenta pakalpojumu, ja:
* persona neatbilst Invaliditātes likumā noteiktajām prasībām
* pasākumi, kuros vēlas iesaistīties persona, neatbilst šo noteikumu [1. pielikumā](https://likumi.lv/ta/id/253781#piel1) norādītajiem kritērijiem
* konstatē, ka persona spēj pārvietoties ārpus mājokļa bez asistenta
* asistenta pakalpojumu pieprasa izmantošanai ārpus Latvijas Republikas teritorijas
* Normatīvie akti:
* Invaliditātes likums
* Ministru kabineta 2012.gada 18.decembra noteikumi Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā”